title: Imperio Britanico
text: Se conoixe como Imperio Britanico a las tierras que pendeban politica y economicament d'a Gran Bretanya. O momento de mayor importancia de l'Imperio estió a prencipios d'o sieglo XX, probablement entre 1890 y 1910, quan teneba una población d'entre 400 y 500 millons de presonas y bells 31 millons de kilometros quadratos, lo que significaba alto u baixo una quarta parti d'a población mundial y dos cinquenas partis d'as tierras emerchitas.
  
  O Imperio se desarrolló mientres uns 300 anyos, a traviés d'una serie de fases relacionatas con o comercio, a colonización y a conquista en las que estendilló as suyas mugas, antimás de periodos d'actividat diplomatica.
  
  Gracias a l'Imperio Britanico a tecnolochía, o comercio, l'idioma anglés y o gubierno britanicos s'esbandioron por tot o mundo. A hechemonía imperial contribuyó a lo espectacular creiximiento economico de Gran Bretanya y a lo peso d'os suyos intreses en o scenario mundial.
  
  O primero en emplegar a expresión "Imperio Britanico" estió lo doctor John Dee, astrologo, alquimista y matematico d'a reina Isabel I d'Anglaterra.
  
  Bells territorios que han feito parti de l'Imperio Britanico son: Irlanda, Estaus Unius, Canadá, Chamaica, Australia, Nueva Zelanda, India, Malaisia, Echipto, Sudafrica, Nicheria, Camerún, Kenya, Hong Kong, Iraq, Chipre, Chibraltar u Menorca entre muitos atros. Hue en día bells d'istos territorios, ya independients, reconoixen os suyos lazos con Gran Bretanya a traviés d'a Commonwealth.
  
  Estaus desapareixius
  Historia d'o Reino Uniu